[{"text_idx": "#000000", "text": "Beth yw eich atgofion o Eisteddfod Aberteifi ym 1976? Yr haf hir a chynnes oedd y tro diwethaf i\u2019r eisteddfod ddychwelyd adref i\u2019w man geni ac oherwydd yr amodau sych gelwir hi\u2019n \u2018Eisteddfod Lychlyd.\u2019"}, {"text_idx": "#000001", "text": "Mae Castell Aberteifi eisiau cofnodi atgofion y diwrnod hwnnw ar gyfer arddangosfa arbennig yn barod i\u2019r Eisteddfod ddychwelyd i Geredigion ym 2020. Efallai roeddech chi\u2019n gyfrifol am y pasiant? Neu\u2019n aelod o\u2019r gynulleidfa? Neu\u2019n ymwelydd i\u2019r dref?\nMae\u2019r castell yn cynnal Diwrnod Eisteddfod ar Awst 23 ac yn ystod y diwrnod, bydd yr awdures lleol Anwen Francis ar gael i gofnodi atgofion y bobl. Bydd hefyd camera ffilm i gymryd lluniau a chofnodi cyfweliadau yn ogystal a\u0302 chymryd lluniau o unrhyw arteffactau neu swfeni\u0302rs o\u2019r wythnos honno yng Ngorffennaf. Bydd gan y Castell ti\u0302m o wirfoddolwyr a fydd yn sganio unrhyw luniau ac yn eu dychwelyd y diwrnod hwnnw."}, {"text_idx": "#000002", "text": "Os hoffech gyfrannu i\u2019r arddangosfa ond nad ydych ar gael ar Awst 23, mae croeso i chi anfon eich atgofion fesul e-bost i [email protected].\nMae\u2019r preswylydd lleol Llinos Price eisoes wedi cyfrannu detholiad o eitemau a gasglwyd gan ei mam, y diweddar Gwennie, a oedd yn cynnwys toriadau o\u2019r wasg."}, {"text_idx": "#000003", "text": "Meddai cadeirydd Ymddiriedolaeth Cadwgan Non Davies: \u201cRydym wir am gael atgofion pobl ar gofnod. Roedd hi\u2019n achlysur enfawr i Aberteifi ac un o\u2019r amserau olaf i\u2019r eisteddfod i gael ei chynnal o fewn tref. Mae\u2019r eisteddfod heddiw yn ddigwyddiad llawer mwy o faint ond mae gan bobl atgofion pleserus a byw o 1976. Fel man geni\u2019r eisteddfod, rydym yn credu ei bod ond yn iawn fod y castell yn cymryd yr arweiniad ar yr amgueddfa yma.\u201d"}]